ועדת הכלכלה, כנסת 15, פרוטוקול מספר 394, 2001-12-24 11:30

אברהם פורז: לפי זיכרוני למעשה סיכמנו את כל הדברים בישיבה הקודמת למעט ה-דיוטי פרי.

אברהם פורז: מר סאקאל, לפי איזה שער אתם מחשבים את הדולר ב-דיוטי פרי?

אלי בן-מנחם: האינטרס של המשרד הוא להגן על האיש שמגיע אליך.

אלי בן-מנחם: לדעתי האישית זה צריך להיות בשקלים, אבל הסכמתי לקבל את עמדת היועצים המשפטיים מאחר שמדובר ב-דיוטי פרי, וכפי שאמר חבר הכנסת פורז אנשים מגיעים לשם ומרגישים שהם בחו"ל.

אלי בן-מנחם: בחלק הזה של שער יציג, בשום אופן אני לא אוותר כי חובה שהאיש שקונה, שידע מה הוא קונה.

אלי בן-מנחם: נכון שחלק יודעים, אבל הרבה לא יודעים.

אלי בן-מנחם: הפער שאנחנו מדברים עליו מהווה הרבה מאוד כסף והאינטרס שלי ושל כולנו הוא להגן על האיש הקטן.

אלי בן-מנחם: נשאיר את זה בדולרים אבל שיהיה דולר לפיו אתה משלם לאחרים ולפיו גם האזרח יודע והוא לא צריך לבוא, לשאול ולקרוא שלטים.

מירון הכהן: ברגע שאתה משנה את זה, אתה גם משנה את כללי המשחק בין העסקים לבינם ואתה מכניס כאן עוד איזשהו רעש נוסף לתחרות בין העסקים לבין עצמם והוא לא רצוי.

מירון הכהן: כלומר, הרצוי הוא שתהיה מערכת אחידה.

מירון הכהן: בא ה-דיוטי פרי ובאה רשות שדות התעופה והם אומרים שההסכם בינינו לבין ה-דיוטי פרי כולו מתומחר בדולרים כי רשות שדות התעופה בכלל את כל האגרות גובה בדולרים.

מירון הכהן: יש גם אגרות שקבועות בחוק והן בדולרים.

מירון הכהן: הדולר שם הוא יציג.

מירון הכהן: הם אומרים שאם נכניס כאן את הנושא הזה של הצגת מחירים בשקלים, זה מזעזע את כל המערכת והם יצטרכו לעשות את כל התמחור ואת כל החוזים מחדש, ובזה אנחנו לא מעונינים.

מירון הכהן: לכן הסכמנו ליצור כאן חריג לכלל.

מירון הכהן: אם לא היינו יוצרים את החריג לכלל, לא מתעוררת הבעיה הזאת כי המחיר מופיע בשקלים, אתה משלם בשקלים ואין בעיה של שער המרה.

מירון הכהן: ברגע שהסכמת ליצירת חריג ולקביעת הצגת המחיר בדולרים, מתעוררת הבעיה של שער המרה.

אברהם פורז: "ברצוני להסתמך על מכתבך בו הודעת על הפצת חוזר בין כל סוכני הנסיעות וחברות התעופה בארץ והמורה על גביית תשלום עבור כרטיסי טיסה לפי שער המכירה של העברות והמחאות של יום המכירה ולא על-פי שער המזומנים לגבי תשלום מזומן או בצ'ק מסחרי וזאת על-פי החלטת יאט"ה והוראות מינהל התעופה האזרחית.

אברהם פורז: אודה אם תואיל להפיץ שוב הוראה זו בין סוכני הנסיעות כדי למנוע מהנוסעים עוגמת נפש".

אברהם פורז: לפיכך יש כנראה הוראה שאתם לא מקיימים אותה.

סולי סאקאל: אין לי ספק שמצד אחד אני רוצה להרוויח אבל ברווח שלי טמון מספר האנשים שיקנו אצלי ואני צריך להיות אטרקטיבי ולמכור במחיר נכון.

סולי סאקאל: לכן המלחמה שלי כל הזמן היא למכור כמה שיותר בזול.

סולי סאקאל: אין לי בעיה במוצרים שעולים פחות ממאתיים דולר ללכת לפי איזשהו שער.

סולי סאקאל: יש לי גם שער יציג פחות עשרה אחוזים כי במוצרים גדולים, במקררים, אמרתי שאני רוצה למכור לפי ארבעה שקלים כדי שזה יהיה אטרקטיבי לצרכן.

סולי סאקאל: באותו רגע שאני מגיע למוצר של מאתיים דולר ולפעמים אני מרוויח שניים-שלושה אחוזים, זה מה שיקבע אם אני יכול למכור את המוצר או לא, ואז אני אצטרך להעלות את המחיר ל202- דולר או ל210- דולר, ה210- דולר לפי החישובים כאן יהיו 840 שקלים אבל לפי המכס ה201- דולר יהיו כמעט 900 שקלים והשאלה מה יקבע.

סולי סאקאל: אני משדר למכס את המחירים שלי.

מירון הכהן: אני מוכרח לומר שגם "אל על" וגם "ארקיע" קיבלו את העיקרון הזה בענף התעופה וכך גם משרד התחבורה.

מירון הכהן: ג'יימס ריצ'רדסון ב-דיוטי פרי גם הוא מסכים לעיקרון הזה אבל היחיד שכרגע לא מסכים זה סולי סאקאל.

אברהם פורז: השאלה מי תומך בזה שאפשר יהיה לגבות לפי שער מזומנים גבוה.

אברהם פורז: אנחנו מגיעים לשאלה שהעלה מר סאקאל לגבי אפשרות בחנויות ה-דיוטי פרי לאפשר לפי שער המחאות והעברות גבוה ולאו דווקא לפי השער היציג.

אברהם פורז: מי תומך בשער יציג בלבד? 4.

אברהם פורז: מי תומך גם בשער המחאות והעברות גבוה?

אברהם פורז: 2.

אברהם פורז: חבר הכנסת ברונפמן, אתה רוצה ששנינו נרשום הסתייגות?

אברהם פורז: לגבי תחילת החוק.

אברהם פורז: כמה זמן אתם חושבים שאנשים צריכים להתארגן?

אברהם פורז: אני מציע שניתן שלושה חודשים לכולם ולענף התיירות ניתן עוד 45 ימים מעבר לשלושת החודשים.

אברהם פורז: שלושה חודשים מיום הפרסום ולענף התיירות, כולל דיוטי פרי, עוד 45 ימים מעבר לשלושת החודשים.

אברהם פורז: מי בעד להעביר את החוק לקריאה שנייה ושלישית?

אברהם פורז: פה אחד הוחלט להעביר את החוק לקריאה שנייה ושלישית.

אברהם פורז: אני מודה לכם.